Решение на Общия съд от 14 декември 2022 г. — Esedra/Парламент
(Дело T-46/22)1
(Обществени поръчки за услуги — Процедура за възлагане на обществени поръчки — Цялостно управление на яслата на Европейския парламент в Брюксел — Отхвърляне на офертата на оферент — Необичайно ниска оферта — Съответствие на оферта с условията, предвидени в тръжната спецификация — Задължение за мотивиране — Явни грешки в преценката)
Език на производството: френски
Страни
Жалбоподател: Esedra (Брюксел, Белгия) (представител: M. Vastmans, avocate)
Ответник: Европейски парламент (представители: М. Пенчева и M. Kazek)
Предмет
С жалбата си жалбоподателят иска, от една страна, на основание член 263 ДФЕС, да се отмени решението на Европейския парламент от 26 ноември 2021 г., озаглавено „Процедура за възлагане на обществена поръчка PE PERS 2021 027 — Цялостно управление на яслата на Европейския парламент в Брюксел на адрес rue Wayenberg“, с което се отхвърля офертата на жалбоподателя в рамките на обществената поръчка и последната се възлага на друг оферент, и от друга страна, на основание член 268 ДФЕС, да се поправи вредата, която е претърпял в резултат от това решение
Диспозитив
Отхвърля жалбата.
Esedra понася направените от него съдебни разноски, както и тези на Европейския парламент, включително направените в обезпечителното производство.
____________
1 ОВ C 109, 7.3.2022 г.